Bahasa Melayu Kelantan

Bahasa Melayu Kelantan atau popular dikenali sebagai kecek Klate ialah sebuah bahasa cabang Melayu rumpun Austronesia yang dituturkan di negeri Kelantan, daerah Besut dan Setiu, Terengganu, daerah Merapoh, Pahang, sebahagian di Perak dan Kedah di Malaysia,  serta di Selatan Thailand. Di Thailand, bahasa ini dikenali sebagai Bahasa Melayu Patani (Baso Nayu Taning). Istilah Baso Nayu atau Baso Yawi () juga diguna pakai oleh penutur di wilayah-wilayah selatan Thailand. Dari segi linguistik, kedua-dua bahasa Melayu Kelantan dan bahasa Melayu Patani dikelaskan bawah satu kelompok bahasa yang sama dan dikenali sebagai Bahasa Melayu Kelantan-Patani.

Selain di Kelantan, bahasa ini turut digunakan di bahagian utara negeri Terengganu iaitu di daerah Besut dan Setiu. Bahasa ini turut digunakan di mukim Merapoh dan Lipis, Pahang disebabkan terdapat orang Kelantan yang menetap di sana kerana perkampungan itu terletak di tengah-tengah sempadan kedua-dua negeri tersebut. Masyarakat di beberapa daerah di Kedah seperti Baling, Sik dan Padang Terap juga bertutur dalam dialek ini disebabkan penduduk Melayu di sini mempunyai darah keturunan Kelantan-Patani. Malah di negeri Perak iaitu di daerah Hulu Perak (misalnya di bandar Grik dan Pengkalan Hulu) juga bertutur dalam loghat yang hampir serupa dengan bahasa Melayu Kelantan-Patani disebabkan faktor sempadan geografinya yang berdekatan dengan negeri Kelantan. Ia kadangkala tidak dapat difahami penutur bahasa Melayu yang baku meskipun mempunyai banyak persamaan.

Kelantan secara tradisinya menulis Arab, sebagai Yawi. Terdapat pendapat mengatakan yang adalah sepenuhnya bertentangan dengan bahasa Melayu baku, dan bahasa Melayu Kelantan adalah lebih tua dan mempunyai sejarah yang lebih bermakna (menulis Bahasa Arab) daripada bahasa Melayu baku. Ianya berakraban dengan bahasa Melayu Terengganu tetapi berbeza dengan bahasa Melayu baku.

 Bahasa Melayu Patani 
Bahasa Melayu Patani ialah suatu bahasa yang dituturkan luas di wilayah-wilayah Selatan Thailand iaitu di Narathiwat, Yala, Patani dan sesetengah kawasan di Songkhla. Di Songkhla, bahasa ini dikenali sebagai bahasa Melayu Songkhla, iaitu bahasa Melayu yang bercampur dengan bahasa Thai. Bahasa ini adalah serumpun dengan bahasa Melayu Kelantan malah ada persamaan sedikit dengan bahasa Melayu Kedah serta mungkin juga bahasa induk, akar atau asal kepada bahasa Melayu Kedah Ulu iaitu di daerah Baling dan Sik, serta bahasa Melayu Ulu Perak di daerah Hulu Perak, juga bahasa Melayu Terengganu.

Bahasa Melayu Patani dan bahasa Melayu Kelantan adalah hampir 90%, kerana itulah bahasa ini layak digelar sebagai "Bahasa Melayu Kelantan-Patani". Namun perbezaan kedua-dua bahasa ini adalah dari segi beberapa perkataan dan cara penyebutan dan intonasi. Ini kerana bahasa Melayu Patani telah terpengaruh sedikit oleh bahasa Thai manakala bahasa Melayu Kelantan terpengaruh oleh bahasa Melayu Malaysia dan sedikit daripada bahasa Inggeris. 

Bahasa ini ditulis menggunakan tulisan Jawi dan tulisan Thai. Bahasa Melayu Patani juga dikatakan pernah berpengaruh ke arah utara hingga Segenting Kra, Phuket dan Surat Thani semasa zaman Srivijaya.
 Sebutan 
 /am/ /an/ dan /aŋ/ diikuti oleh perubahan konsonan sengau ke /ɛ̃ː/
File:Open-mid front unrounded vowel.ogg
ayam (ايم) menjadi ayé; makan (ماکن) menjadi maké
 /a/ pada akhir suku kata perubahan /ɑ/

minta (مينتا) menjadi mitok
 /ah/ perubahan /ɑh/

rumah (رومه) menjadi ghumoh
 /i/ menjadi /iŋ/

sini (سيني) menjadi sining
 /ua/ perubahan /ɔ/

puasa (ڤواسا) menjadi poso  
 /aj/ menjadi /aː/

sungai (سوڠاي) menjadi sunga  
 /aw/ menjadi /a/

pisau (ڤيساو) perubahan kepada pisa
 /EP/ sebelum perubahan vokal sengau untuk = /ijɛ/  

siam (سيام) menjadi siyé  
 /EP/ perubahan /ɛ/

biasa (بياسا) menjadi béso  
 /s/ dan /f/ pada akhir suku kata perubahan kepada /h/

malas (مالس) perubahan malah  
 /m/ dan /n/ pada akhir suku kata perubahan /ŋ/

hakim (حاکيم) perubahan kepada hakéng
 /r/ perubahan /ɣ/

orang (اورڠ) menjadi oghé
 konsonan akhir sering hanya disebut sebagai letupan atau hentian glotis.  

bukit (بوکيت) menjadi bukéʔ  
 kata-kata disebutkan berlainan antara konsonan awal yang dipanjangkan

Bulé ('bulan') vs bu:lé ('beberapa bulan'); katok ('menyerang') vs ka:tok ('katak'); siku ('siku') vs si:ku ('alat tangan').

 Contoh perbezaan kata 
Bahasa Melayu Baku dan bahasa Melayu Kelantan

 Bahasa Melayu Baku  Bahasa Melayu Kelantan  boleh  buleh  /buleɪːh/  makan  maké  /makɛ̃ː/  apa   gapo /gapɑː/ Kenapabakpo (sebab apa)/bakpɑː/  saya  kawé (kawan)  /kawɛ̃ː/  nasi  nasik  /nasiʔ/  beritahu  ghoyak  /ɣɑjaʔ/ (ber)langgar  (b)lago (berlaga) /(b)lãgɑː/  rambutan  mokte  /mɑʔtɛ̃ː/ tak ada apa-apa  tak dok gapo    tipu; atau bergurau  wak lolok   baling; lempar pungga, pékong lari; (ber)lari hungga
 Ciri fonologi 
 Bahasa Melayu baku  Bahasa Melayu Kelantan  /am/  akhiran am  /ɛ̃/  /an/  akhiran an  /aŋ/  akhiran ang  /ə/  akhiran a  /ɑ/  /r/  r  /ɣ/ 

 Perkataan yang berakhir dengan '-an', '-am', '-ang' 
Perkataan yang berakhir dengan -an, -am, -ang biasanya akan disebut /ɛ̃/ bersengauan.

 Bahasa Melayu Baku  Bahasa Melayu Kelantan  ayam  ayé  /ajɛ̃ː/  bukan  buké  /bukɛ̃ː/  geran  geghé /gəɣɛ̃ː/  jangan  jangé  /d͡ʒaŋɛ̃ː/  lengan  lengé  /ləŋɛ̃ː/  pisang  pisé  /pisɛ̃ː/ 

 Perkataan yang berakhir dengan 'a', 'o', 'e' 
Perkataan yang berakhir dengan 'a', 'o', 'e' biasanya (bukan semestinya) akan diganti dengan /ɑ/ (dan 'o' sebutan dalam "sore" dan "roar" dalam bahasa Inggeris, bukannya seperti "sow" dan "row")

 Bahasa Melayu Baku  Bahasa Melayu Kelantan  baka  bako  /bakɑː/  buka  buko  /bukɑː/  mana  mano  /manɑː/ 

 Sabdu 
Peranan sabdu dalam loghat Kelantan adalah begitu besar maksudnya. Penggunaan sabdu akan menyebabkan susunan struktur perkataan tidak berubah.

 Bersabdu (Bahasa Kelantan)  Tanpa sabdu (Beza maksud yang ketara)  Perkataan yang dimaksudkan  ghuput maké kkambing/ɣũput makɛ̃ kːambeɪŋ/  Rumput makan kambing Rumput dimakan oleh kambing  tok ppaka /tɑʔ pːkaː/ tak pakai  tidak boleh pakai (tidak berguna)  make kketeng /makɛ̃ː kːɛ̃teɪŋ/ makan kantin  makan di kantin  kkécék /kːɛ̃cɛ̃ʔ/ kecek (pujuk)  cakap  baju ddalé /bad͡ʒu dːalɛ̃ː/ baju dalam  baju dimasukkan dalam seluar (tuck in) 
 Bunga Bahasa 
 Bunga Bahasa Maksud Yak!  Opocot! atau Opps!  Déh?  OK? (untuk memohon restu atau persetujuan.)  Dih?  Ya? / Bukan?  Gak / Gok Habis tu... / Jadi...  Pah?  Habis tu... / Jadi... (Lebih kurang Gak.)  Ho (Bunyi naik ke hidung.)  Ya lah...  Dok?  Bukan? / Betul tak? (Persoalan.)  Lamo ké buléh pékdoh  Nantikan nak kena nii..  Gelenya téh! Miangnya!  Hok Aloh! Aduhai / Alahai
 Kata penguat 
 Kata penguat Maksud Manis lleting  Sangat manis  Maséng ppeghak  Sangat masin  Pahét llepé  Sangat pahit  Masé ppughik  Sangat masam  Masé ccettung  Muka sangat masam  Tawa ébér / tawa lemba  Sangat tawar  putéh ssuéh / sseppo  Sangat putih  Hité llegé  Sangat hitam  Biru kketu  Sangat biru  Kuning nnéhé  Sangat kuning  Kenyé bbonyah  Sangat kenyang  Comé lloté  Sangat cantik  Gemuk ddébok  Sangat gemuk  Busuk bbanga  Sangat busuk  Hapok kohong  Sangat hapak  Nnakut apah  Penakut sangat  Ceghoh jeghiloh /bbolé  Sangat terang /cerah  Jatuh celabok  Jatuh sangat teruk   Kuca hanya  Sangat bercelaru  Hangit lettong  Sangat hangit  Yak kelih bokté  Perbuatan yang sangat tidak disetujui
 Istilah yang biasa menjadi salah faham 
 Kata Maksud Catatan Selalu Terus Contoh: Wak selalu = buat terus/segera Rajin Pernah Contoh: Rajin gi = Pernah pergi Bujé Bujang Masih belum berumah tangga dan teruna atau dara  Koté Kontang Contoh: Nyo koté = Buah kelapa tanpa kupas sangat kering  Patat Dasar Contoh: Patat sungai = Dasar sungai  Tuak Nira Minuman yang tidak mabuk  Sia  Sembuh  Kedengaran seperti sial (celaka) / siar (sebar/siaran) Contoh : Luko ambo nok sia doh (salah faham : Luka saya nak siar (merebak)) SaingKawanKawé nok saing denga demo. 
(Maksud: saya nak berkawan dengan awak. Maksud saing disini bukanlah bersaing (berlawan))Nyo/nyor/nyiorKelapaAmbo nok beli air nyo so.
(Maksud: saya mahu membeli air kelapa satu)

 Rujukan 

 Pautan luar 

 Peradaban Melayu Timur Laut, Aziz Deraman, Dewan Bahasa dan Pustaka, 2003 - 432 pages, History of Malay civilization in the northeastern Malaysia.
 Hikayat Seri Kelantan, Mohd. Taib Osman, Dewan Bahasa dan Pustaka, 2004 - Social Science - 144 pages, Textual criticism on Hikayat Seri Kelantan, a classical Malay literature.
 The administration of Islamic law in Kelantan, Abdullah Alwi Haji Hassan, Dewan Bahasa and Pustaka, Dewan Bahasa dan Pustaka, 1996 - Religion - 444 pages

Kategori:Bahasa Melayu
Kategori:Kelantan
Kategori:Bahasa di Malaysia
Kategori:Bahasa-bahasa Melayu